**V E N D É G T Á J É K O Z T A T Ó A - Z - ig**

**24 órás biztonságos csomagmegőrzés** - Érkező és távozó vendégek részére. Igényét jelezze a recepción.

**Aktív kikapcsolódási lehetőségek** - kosárlabdapalánk, pingpongasztal, csocsóasztal áll a vendégek rendelkezésére teljes felszereléssel. Kosárlabda, pingpongütő és labda igényét kérjük a recepción jelezze. A csocsóasztal az étkezőben kialakított gyereksarokban áll rendelkezésre. Külön térítés ellenében trackingbotot, valamint kerékpár kölcsönzési lehetőséget biztosítunk.

**Aktuális folyóiratok, magazinok** - a recepción elérhetőek.

**Ágynemű** - Heti minimum kétszeri cseréje.

**Ágynemű napi cseréje** - Kérés esetén, 1000.- Ft térítés ellenében, igényét jelezze a recepción vagy a személyzetnél.

**Beltéri főzési lehetőség** - a közösségi épületben kialakított konyha áll kedves vendégeink rendelkezésére.

**Cipőápoló eszközök** - Kérésre biztosítjuk a recepción.

**Csomagszállítás** - Igény szerint, kérésre (szobába/szobából) ingyenesen.

**Dohányzás** – A szobák mindegyike nemdohányzó. Dohányzási lehetőség a szobák előtti teraszon, illetve a kijelölt dohányzóhelyeken biztosított.

**Esernyő** - A recepción áll rendelkezésre.

**Etetőszék** - Kérésre díjtalanul biztosítjuk az éttermünkben.

**Étterem** - Nyitva a hét minden napján 8:00-10:00 óra között.

**Filagória** – az udvaron a közösségi épület mellett található kültéri sütési-főzési (grillezési, bográcsozási, szalonnasütési lehetőséggel) lehetőséggel, illetve kültéri padokkal és asztalokkal.

**Fizetőeszközök** - Készpénz (forint, euro), bankkártya, hitelkártya, SZÉP kártya, átutalás.

**Grillezési lehetőség** - kültéri sütési-főzési lehetőség kerti padokkal és asztalokkal a filagóriában.

**Hajszárító** - Minden fürdőszobában található.

**Igényelhető tartalék takaró, párna** - A szobában megtalálható ágyneműn felüli igényét jelezze a recepción.

**Internet, wifi szolgáltatás** - Minden szobában és a közösségi területeken díjtalan. Panziónkban 3 WI-FI erősítő került elhelyezésre. Kérjük, keresse a legerősebb jelet. A jelszóval minden erősítőhöz tud csatlakozni. Jelszó: megegyezik a kiválasztott hálózat nevével.

**Jakuzzi** - A jakuzzi az udvaron található. Naponta 15:00 órától 21:00 óráig áll a vendégek rendelkezésére.

**Kerékpár** **kölcsönzés** - Igényét jelezze a recepción, térítés ellenében igénybe vehető szolgáltatás. Térítési díjaink:

1 órára: 500.- Ft

2 órára: 900.- Ft

3 órára: 1.200.- Ft

egész napra: 2.500.- Ft

**Késői** **kijelentkezés** - Térítés ellenében, lehetőség szerint, igényét jelezze a recepción. Legkésőbbi kijelentkezés ideje 17 óra.

**Kijelentkezés** - Távozás napján 11:00 óráig.

**Köntös -** a szobában bekészítve.

**Közösségi tér** – a főépülettől különálló épületben alakítottuk ki a közösségi teret, amely alkalmas 24-30 fős családi – baráti rendezvények lebonyolítására, bel- és kültéri sütési-főzési és étkezési lehetőséggel, internettel. A közösségi épületben található a szauna is, és innen nyílik a jakuzzi.

**Kültéri sütési-főzési lehetőség** - a filagóriában grillezési lehetőség (grillsütő), bográcsozási lehetőség és szalonnasütési lehetőség áll vendégeink rendelkezésére.

**Légkondicionáló** - Fűtő, hűtő, ventilátor funkciók, távirányító a szobában elhelyezve.

**Mosás** - Térítés ellenében igénybe vehető szolgáltatás, igényét jelezze a recepción vagy a személyzetnél. Mosás díja: ruhadarabonként 500.- Ft.

**Nyomtatási és iratmásolási szolgáltatás** – Fekete-fehér nyomtatási és iratmásolási lehetőség, ami térítés ellenében igényelhető szolgáltatás, igényét jelezze a recepción. Nyomtatás és iratmásolás díja: oldalanként 130.- Ft.

**Parkolás** - A panzió saját zárt parkolójában ingyenesen lehetséges.

**Párna** – A szobában bekészített párnákon felül kérésre további párnát biztosítunk, igényét jelezze a recepción vagy a személyzetnél.

**Pótágy, gyermek utazóágy** - Ingyenes szolgáltatás, igényét jelezze a recepción.

**Programok** – Az aktuális környéki programokról érdeklődjön a recepción.

**Rádió** - Televízión keresztül. Kérjük, használja a csatornaválasztó gombokat. Technikai segítséget szívesen nyújt a személyzet.

**Recepció** - Nyitva 8:00 - 16:00 óráig. A nyitvatartási időn túl telefonos ügyeletet biztosítunk a +3630/841-3624-es telefonszámon.

**Svédasztalos (bővített kontinentális) reggeli** - A hét minden napján 8:00-10:00 óráig, az ellátást a szállás díja tartalmazza.

**Szauna -** a közösségi épületben található, naponta 10:00 – 21:00 óráig áll kedves vendégeink rendelkezésére. Törölköző a szobában, illetve a szauna helyiségben is rendelkezésre áll, illetve szükséges esetén további törölköző igényelhető a recepción.

**Széf** – A recepción központi széf szolgáltatás vehető igénybe.

**Takarítás** – Napi takarítás a szobákban, közösségi terekben. Ha nem kérnek a szobában napi takarítást, kérjük a recepción szíveskedjenek jelezni.

**Televíziós csatornák** - Távirányító a szobában elhelyezve. Technikai segítséget szívesen nyújtanak munkatársaink.

**Tisztálkodási szerek** – Tusfürdő, sampon, habfürdő a fürdőszobákban elhelyezve.

**Törölköző** - A szobába bekészítve kis- és nagyalakú, illetve a fürdőszobai szekrényben tartalék törölköző van bekészítve. A szaunához és a jakuzzihoz további törölközőt igényelhető a recepción.

**Törölközőcsere -** legalább három naponként cseréljük a törölközőt, illetve kérésre bármikor.

**Varrókészlet** – A szobákban az éjjeliszekrényben bekészítve található.

**Vasalóállvány és vasaló** - Kérésre a recepción igényelhető.

**Vasalási** **szolgáltatás** - igényelhető a recepción, ruhadarabonként 500.- Ft térítés ellenében igénybevehető szolgáltatás.